Juraj Baraković - Wikipedija

# Juraj Baraković

### Izvor: Wikipedija

Juraj Baraković (Pridraga kraj Zadra, 1548. - Poličnik, 1. kolovoza 1628.), hrvatski renesansni pjesnik iz Zadra

Napisao je više djela ("Jarula", Mletci 1618-prepričano Sveto pismo starog i novog zavjeta; "Draga, rapska pastirica"), ali je ostao u književnosti zapamćen po jednom djelu: kao pjesnik velikog spjeva u 13 pjevanja "Vila slovinka" (1613).

Metričke i kompozicijske novosti opravdavaju i tematska otkrića, koja su ispunila Barakovićevu pjesmu, napisanu ponajprije u slavu Zadra, s jakim osloncem na prvog Zadranina u hrvatskoj književnosti, Petra Zoranića. "Vilu slovinku", spjev u slavu Zadra, odlikuju dvije osobine: u svojoj raznolikosti, ona donosi u osmom pjevanju i jedanaest osmeračkih soneta, a to su, uz onih nekoliko anonimnih u Ranjininu zborniku, jedini soneti u hrvatskom pjesništvu prije preporoda. U istom pjevanju čitamo i savršeno izbrušenu i stiliziranu bugaršticu o majci Margariti, koja već stoljećima izaziva divljenje i znanstvenokritičke i šire čitateljske javnosti, a da još nije utvrđeno s punom sigurnošću, je li riječ o narodnoj pjesmi koju Baraković preuzima u svoje djelo po primjeru Petra Hektorovića, ili je to njegova pjesma, stihom i stilskim figurama prilagođena duhu narodnog pjevanja, ili pak narodna pjesma koju je Baraković, vješt stihotvorac, pjesnički razvio do punog simboličkog smisla i neponovljivog artističkog sjaja.

Dobavljeno iz "http://hr.wikipedia.org../../../j/u/r/Juraj_Barakovi%C4%87_96d7.html"

Kategorije: Hrvatski književnici | Hrvatski pjesnici | Zadar

##### Views

- Članak
- Razgovor
- Trenutna inačica

##### Traži